**Nr. 1837 / ……………………. .2023**

**RAPORT**

**privind rezultatele actiunilor de control pentru verificarea respectării legislaţiei în vigoare în domeniul alimentelor cu destinatie nutrițională specială şi al menţiunilor nutriţionale şi de sănătate înscrise pe aceste produse alimentare**

 În conformitate cu Planul naţional de acţiuni tematice de control în sănătate publică pe anul 2023, precum şi a responsabilităţilor Ministerului Sănătăţii în domeniul alimentelor, Inspecţia Sanitară de Stat din cadrul Ministerului Sănătăţii a dispus organizarea în **perioada 02.10.2023 - 23.10.2023 a acţiunii tematice de control privind verificarea respectării legislației în vigoare în domeniul alimentelor cu destinatie nutritională specială, inclusiv controlul etichetării privind menţiunile nutriţionale şi de sănătate înscrise pe acestea**.

**Acţiunile de control au constat, în principal, în verificarea respectării prevederilor:**

1. **Ordinului MS nr. 387/251/2002** pentru aprobarea Normelor privind alimentele cu destinaţie nutriţională specială.

2. **Regulamentului (UE) nr. 609/2013** al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei, cu modificările și completările ulterioare.

3. **Regulamentului Delegat (UE) 2015/127** în ceea ce privește cerințele specifice privind compoziția și informarea pentru formulele de început și formulele de continuare și în ceea ce privește cerințele privind informațiile privitoare la alimentația sugarilor și a copiilor de vârstă mică

4. **Regulamentului CE nr. 1924/ /2006** privind menţiunile nutriţionale şi de sănătate înscrise pe produsele alimentare.

5. **Regulamentului CE nr. 432/2012** de stabilire a unei liste de menţiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor.

 În cadrul controalelor au fost avute în vedere verificarea respectării, în principal a următoarelor acte normative:

- **Hotărârea Guvernului nr. 355/2007** privind supravegherea sănătăţii lucrătorilor, cu modificările şi completările ulterioare.

- **Ordinul MS nr. 1225/5031/2003** privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

 În urma centralizării rapoartelor si machetelor primite de la direcţiile de sănătate publică judeţene şi a municipiului Bucureşti au rezultat următoarele:

* **Au fost efectuate 321 de controale**, dintre care:

**- 3 controale la importatori;**

**- 16 controale la distribuitori,**

**- 302 controale în unităţi de desfacere (farmacii, magazine, etc).**

* **Au fost aplicate 8 sancțiuni contravenționale,** din care:
* **4 avertismente,**
* **4 amenzi, în valoare de 20.000 lei.**

 Au fost retrase de la comercializare **41 kg alimente cu destinație nutrițională specială cu mentiuni nutritionale/de sanatate neconforme.**

 **Din analiza rapoartelor transmise de catre Direcțiile de Sănătate Publică județene și a municipiului București,** au reieșit următoarele:

* Din punct de vedere al verificării respectării cerintelor de etichetare a alimentelor cu destinatie nutrițională speciala au fost verificate **857 produse din categoria alimentelor cu destinație nutrițională specială,** din care 851 erau corespunzătoare din punct de vedere al etichetării **și 6 erau necorespunzătoare** (DSP Galati-3, DSP Harghita -2, DSP Prahova-1, DSP Sibiu-1).

 **Exemplu de neconformitate din punct de vedere al etichetării:**

- Pe eticheta originală a produsului alimentar este inscripționată mențiunea în limba italiană “con vitamina B6”, mențiune care nu apare pe eticheta tradusă în limba română.

**a)** **În ceea ce privește utilizarea mențiunilor nutriționale înscrise pe eticheta produselor ADNS**, conform Regulamnetului CE 1924/2006, din **857 produse alimentare cu destinatie nutritionala speciala (ADNS) verificate,** un numar de **4 produse au fost neconforme** din punct de vedere al utilizării mențiunilor nutriționale înscrise pe eticheta acestora (DSP Galați-1, DSP Harghita -1, DSP Sibiu-2).

**Exemplu de neconformitate** **privind utilizarea mențiunii nutriționale**:

* Mențiunea nutrițională*„cu conținut redus de zahăr”,* **era utilizată greșit,** deoarece produsul conținea 16 g zaharuri/100 g produs față de 5 g/100 g produs cât este prevăzut la mențiunea „conținut redus de zaharuri” din anexa la egulamentul CE nr. 1924/2006.
* În ceea ce priveste **respectarea condițiilor de utilizare a mențiunilor nutriționale**, s-a raportat faptul că mentiunile nutritionale înscrise pe eticheta a **2 produse nu respectau conditiile de utilizare** (DSP Galati-1 si DSP Harghita -1.

**Exemplu de neconformitate** în ceea ce priveste **condiția de utilizare** a mențiunii nutriționale:

* Mențiunea nutrițională*„cu conținut redus de zahăr”,* **nu îndeplinea condiția de utilizare,** deoarece produsul avea înscrisă pe etichetă, informația conform careia conține 16 g zaharuri/100 g produs față de 5 g/100 g produs cât este prevăzut la mențiunea „conținut redus de zaharuri” din anexa la Regulamentul CE 1924/2006.

1. În ceea ce privește **verificarea respectării condițiilor de utilizare a mențiunillor de sănătate**, din 857 produse alimentare cu destinatie nutritionala speciala verificate, **1 produs a fost neconform** (DSP Prahova -1).

 Produsul alimentar cu destinatie nutritionala speciala, identificat ca fiind neconform de către DSP Prahova, avea înscrisă pe etichetă mențiunea "Vitaminele și fierul contribuie la dezvoltarea cognitivă", fără precizarea pe etichetă a tipurilor de vitamine la care se făcea referire în mentiunea de sănătate.

Conform prevederilor Regulamentului CE nr.432/2012, toate mentiunile legate de funcția cognitivă sunt exclusiv legate de consumul unor cantitati de minerale, inclusiv fierul, și nu de consumul de vitamine.

1. În ceea ce privește verificarearespectării prevederilor **Hotărârii Guvernului nr. 355/2007** privind supravegherea sănătăţii lucrătorilor, cu modificările şi completările ulterioare și ale **Ordinului nr. 1225/5031/2003** privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, cu modificările şi completările ulterioare, pentru un număr de **98 persoane nu s-a putut face dovada efectuării examinărilor medicale,** iar **380 persoane nu aveau efectuate cursurile privind însușirea noțiunilor fundamentale de igienă.**

 Menționăm faptul că, urmare a primirii adreselor de la DSP-uri în care se preciza faptul că, au fost identificate neconformități ale produselor distribuite de operatori economici cu punct de lucru în alt județ, Inspecția Sanitară de Stat a transmis adrese direcțiilor de sănătate publică pe teritoriul cărora se aflau distribuitorii/etc care distribuiau/comercializau alimente cu destinație nutrițională specială cu neconformități în ceea ce privește etichetarea, utilizarea mențiunilor nutriționale și de sănătate, etc, în vederea dispunerii măsurilor legale care se impun.

1. Menționăm că, în cadrul acțiunilor de control au fost prelevate un număr de **544 de probe,**  acestea fiind în lucru,în laboratoarele specificate în Metodologia Institutului Național de Sănătate Publica București, urmând ca în funcţie de rezultatele determinărilor, inspectorii sanitari să dispună măsurile legale care se impun,iar raportarea se va efectua pe macheta lunară de raportare.

Probele prelevate în cadrul metodologiei “Evaluarea riscului chimic și bacteriologic al alimentelor destinate unor grupuri specifice”,au fost recoltatepe tot parcursul lunii octombrie, conform instucțiunilor din Metodologia INSP elaborată pentru anul 2022, după cum urmează:

**1) Pentru determinarea Pb, Cd, Hg, Al și As au fost recoltate 121 probe**;

**2) Pentru determinarea Staniului au fost recoltate 38 probe**;

**3) Pentru analiza parametrilor microbiologici: Salmonella spp., Listeria monocytogenes şi Enterobacter sakazakii** **au fost prelevate 121 probe**;

**4)** **Pentru  determinarea nivelului de micotoxine/Aflatoxine** **au fost** **prelevate 43 probe**, toate fiind în lucru;

**5)**  **Pentru   determinarea nivelului de benzo(a)piren au fost prelevate 41 probe**;

**6)** **Pentru determinarea melaminei** **au fost prelevate 41 probe**;

**7)** **Pentru determinarea nivelul de nitraţi** **au fost prelevate 41 probe**

**8) Pentru determinarea nivelurilor de pesticide** **au fost prelevate 41 probe;**

**9) Pentru determinarea micotoxinei deoxinivalenol (DON) au fost prelevate 39 probe.**

 Totodată, pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii alimentelor cu destinaţie nutriţională specială și vor efectua recontroale la unităţile la care au fost identificate neconformități de la prevederile legislaţiei în vigoare.